cyanic-selkie/wikianc huggingface dataset:
Napadi u Parizu 13. novembra 2015.
Pozadina
Francuska je već bila na velikom stepenu pripravnosti od napada na Charlie Hebdo i povezanih napadu početkom januara 2015. Države je povećala mjere sigurnosti u iščekivanju UN-ove konferencije o promjeni klime koja se treba održati u Parizu od 30. novembra do 11. decembra 2015, te je ponovo postavila granične kontrole na sedam dana prije napada. Januarski napad na Charlie Hebdo dogodio se u 11. okrugu grada, gdje je smješteno pozorište Bataclan. Dogodilo se i nekoliko manjih napada širom Francuske u 2015: probadanje tri vojnika koja su čuvala centar Jevrejske mjesne zajednice u Nicu, pokušaj miniranja fabrike koji je doveo do stradanja jednog zaposlenika u Saint-Quentin-Fallavier u junu, te pucnjava i probadanje u vozu u augustu.
Već više od 40 godina, vlasnici pozorišta Bataclan bila su Jevrejska braća, Pascal i Joel Laloux, sve dok ga nisu prodali u septembru 2015. Za razlog su naveli prijetnje zbog javne podrške Izraela. Upravo zbog ove podrške, pozorište je dobilo prijetnje od grupe naziva "Islamska vojska."
Prije ovog napada, Islamska Država i njihove grane djelovanja sebe su proglasili odgovornim za razne smrtonosne napade koji su se dogodili nekoliko sedmica prije napada. Dana 12. novembra 2015, dva samoubilačka napada dogodila su se u Bejrutu, Liban, usmrtivši 43 osobe. Dana 31. oktobra 2015, let Metrojeta 9268, u kojem su uglavnom bili ruski putnici, srušio se u Sinaju, Egipat, usmrtivši 224 osobe. Sinajska grana djelovanja Islamske Države sebe je proglasila odgovornim. Također je prijavljeno da je američka bespilotna letjelica ubila glavnog dželata Islamske Države, Džihada Johna, te da su kurdske snage preuzele kontrolu Sinjara.
Napadi
Napadi su se dogodili u 7 distrikta, u kojima je izvršeno četiri samoubilačkih napada i šest pucnjava. Dogodile su se tri eksplozije blizu francuskog nacionalnog stadiona Stade de France, te još jedna blizu bulevaru Voltaire; dvoje osoba odgovornih za pucnjavu u pozorištu Bataclan također su detonirali svoje samoubilačke prsluke nakon što su završili s okršajem s policijom. Prijavljena su pucanja u blizini rue Aliberta, rue de la Fontaine-au-Roi, rue de Charonne, pozorišta Bataclan, i avenije Republike.
Eksplozije kod Stade de Francea
Došlo je tri eksplozije u kojem je poginulo pet osoba, blizu francuskog nacionalnog stadiona Stade de France, koji se nalazi u predgrađu Saint-Denis. Eksplozije su se dogodile u 21:16, 21:20 i 21:53. U 21:20, svega 20 minuta nakon početka međunarodne prijateljske nogometne utakmice između Francuske i Njemačke na kojoj je prisustvovao francuski predsjednik François Hollande, u obližnjem kafiću došlo je do eksplozije u kojoj je ozlijeđeno ili ubijeno najmanje 10 osoba. Prvi terorist usmrtio je tri navijača detoniranjem samoubilačkog prsluka dok je ulazio u stadion. Hollande je evakuiran sa stadiona po završetku poluvremena, dok je njemački ministar vanjskih poslova ostao, nakon čega se Hollande sreo sa svojim ministrom unutrašnjih poslova, Bernardom Cazeneuveom, kako bi prikladno odgovorio na vanrednu situaciju. Treća eksplozija dogodila kod obližnjeg McDonald'sa. Dvije eksplozije mogle su se čuti na televizijskom prijenosu utakmice; francuske vlasti informirali su oba trenera o novonastaloj kriznoj situaciji, dok igračima i publici ništa nije rečeno dok se igra nije završila, jer su treneri odlučili informaciju zadržati za sebe.
Navijači su dovedeni na teren nakon utakmice gdje su čekali evakucija dok je policija nadgledala sve okolne izlaze. Sigurnosni izvori potvrdili su da su sve tri eksplozije bile samoubilačke. Novine Wall Street Journal izvijestile su da je najmanje jedan od napadača imao kartu za nogometnu utakmicu, ali ga je sigurnosna provjera omela da uđe u stadion, te je na posljetku tu i detonirao svoj prsluk. Napadi su se dogodili na sedam mjeseci prije održavanja Evropskog prvenstva u nogometu u Francuskoj.
Rue Bichat i rue Alibert
Prvi pucnji dogodili su se na ruei Bichat i Alibert blizu kanala Svetog Martina u 10. okrugu Pariza. U 21:20, napadači su pucali na osobe ispred kafića Le Carillon. Zatim su prešli rueu Bichat i napali restoran Le Petit Cambodge. Francuska policija navodi da je u restoranu ubijeno 11 osoba. Napadači su zatim pobjegli u jednom ili dva vozila. Poznato je da je jedno od vozila imalo belgijske tablice. Ljekari i medicinske sestre iz obližnje bolnice Saint-Loius bili su u Le Carillonu kad je došlo do napada te su pružili prvu pomoć osobama ranjenim u napadu.
Rue de la Fontaine-au-Roi
Muškarac je ispalio metke iz automatske vojne puške s terase italijanskog restorana La Casa Nostra, koji se nalazi na ruei de la Fontaine-au-Roi, južno od rue Bichat. Pariski javni tužilac obavijestio je da je ubijeno pet osoba, a da ih je pet ozlijeđeno. Očevidac je vidio počinioca da puca u kratkim rafalima.
Rue de Charonne
U 21:50, dva napadača pucala su u periodu od nekoliko minuta na terasu restorana La Belle Équipe u ruei de Charonne u 11. okrugu Pariza, te su se vratili u automobil i napustili mjesto zločina. Policija je potvrdila da je 18 osoba nastradalo.
Bulevar Voltaire
Još jedan napadač 11. okruga Pariza detonirao je svoj prsluk na bulevaru Voltaire blizu palače de la Nation. U 21:40, otišao i u kafić Comptoir Voltaire i naručio piće prije nego što je detonirao samoubilački prsluk i izvršio samoubistvo. Teško je povrijeđeno 15 osoba.
Masakr u pozorištu Bataclan
mini|desno|Pozorište Bataclan 2015. Došlo je masovnog ubijanja i uzimanja taoca u pozorištu Bataclan u bulevaru Voltaire 11. okruga Pariza. Američka grupa Eagles of Death Metal svirala je pred publikom od 1.500 ljudi. Grupu su osudili protu-Izraelski aktivisti BDS (engleska skraćenica za "Bojkot, lišavanje i sankcije") jer su svirali u Izraelu.
Grupa je odsvirala pet pjesmama nakon čega su se dogodile eksplozije koje su zbunile dio publike koji je mislio da su eksplozije dio nastupa. U otprilike 21:45, svega sat vremena nakon početka koncerta, u dvoranu su ušla tri muškarca s maskama i kalašnjikovima. Očevidac je izjavio da je vidio naoružane muškarca kako ulaze u Bataclan i nasumice pucaju u publiku. Napad je trajao 20 minuta, te svjedoci navode da su napadači također bacali granate u publiku. Radijski novinar, Julien Pearce, koji je bio na koncertu, opisao je napadače mirnim i ustrajalim rekavši CNN-u da su napadači kalašnjikove ponovo napunili tri ili četiri puta.
Žrtve
Napadi su usmrtili najmanje 129 osobu i ozlijedile 352, od kojih je najmanje 99 u kritičnom stanju. Francuska muzička publikacija Les Inrockuptibles objavila je da je u Bataclanu ubijen njihov muzički kritičar Guillaume B. Decherf.
Među žrtvama bilo je najmanje 19 stranih državljana. Ministarstvo vanjskih poslova Švedske izjavilo je da je najmanje jedan švedski državljanin ubijen a da je jedan ozlijeđen. Prema navodima belgijskog ministra vanjskih poslova Didiera Reyndersa, ubijena su dva Belgijanca iz Liègea i jedan Franco-Belgijanac. Zamjenska premijerka Španije, Soraya Sáenz de Santamaría, izjavila je da su francuske vlasti identificirale jednog španskog državljanina među žrtvama u pozorištu Bataclan. Portugalske vlasti potvrdile su da je ubijen jedan portugalski državljanin.
Rumunski ministar vanjskih poslova potvrdio je da su ubijena dva Rumuna. Također je potvređno da je ubijen jedan državljanin SAD-a. Vanjski ured Ujedinjenog Kraljevstva potvrdio je da je ubijen jedan državljanin Ujedinjenog Kraljevstva. Ministarstvo vanjskih poslova Čilea potvrdilo je smrt troje čileanskih državljana. Julie Bishop, australijska ministarka vanjskih poslova, medijima je izjavila da je jedan Australijanac povrijeđen u napadima. Predstavnik meksičke vlade objavio je da su dva Meksikanca ubijena dok je jedan povrijeđen. Irska ambasada u Parizu potvrdila je da je najmanje jedan Irac zadobio teške tjelesne povrede u jednom od napada.
Briješće
Bosna i Hercegovina:
Maćesi
Maćesi su naseljeno mjesto u općini Milići, Bosna i Hercegovina.
Belgrad
Belgrad je bivše naseljeno mjesto u sastavu Vinodolske općine, Primorsko-goranska županija, Republika Hrvatska
Historija
Do teritorijalne reorganizacije u Hrvatskoj nalazio se u sastavu stare općine Crikvenica. Na popisu stanovništva 2001. godine, naselje je ukinuto i pripojeno naselju Grižane-Belgrad.
Stanovništvo
Napomena: ''U 1857. iskazano pod imenom Biograd. U 2001. pripojeno naselju Grižane-Belgrad.''
Popis 1991.
Na popisu stanovništva 1991. godine, naseljeno mjesto Belgrad je imalo 12 stanovnika, sljedećeg nacionalnog sastava:
Maslovare (Kotor-Varoš)
Maslovare je naseljeno mjesto u općini Kotor-Varoš, Bosna i Hercegovina. Do administrativne i upravne reforme 1955. godine Maslovare su imale status općine u Kotorvaroškom srezu.
Geografija
Naseljeno mjesto Maslovare je administrativni centar istoimene mjesne zajednice. Nalazi se na rijeci Kruševici, ispod istočnih padina planine Borja (1.077 m), na 400–418 m n/v. Sa sjevera ih opasuje padine Uzlomca (1.018 m), sa istoka – Rađeno Brdo (967 m), zapada – Bodnjički Vis, a sa jugozapada dolina Kruševice i Vrbanje su  zatvorene obroncima lanca Čemernica – Vlašić (Borci, 814 m). Bodnjički Vis (641 m) se uzdiže od ušća Kruševice Vrbanju do ušća Jezerke u istu matičnu rijeku. Na njemu je suvremeni TV repetitor BHT-a.
Kroz Maslovare prolazi magistralna cesta Banjaluka – Kotor-Varoš – Teslić – Matuzići – Doboj, gdje izlazi na komunikaciju magistralni put M17 (budući koridor Vc). U ovoj mjesnoj zajednici (u Obodniku) je izlaz lokalne ceste za Šiprage i Kruševo Brdo. Udaljenost do Banjaluke je oko 53 km.
Maslovare su najveća mjesna zajednica u općini. Obuhvata više sela i zaselaka, od kojih su najveći: Bodnjik, Borci, Budžak, Dolina, Garići, Gornje Maslovare, Lauš, Obodnik i Raštani.
U dolini Kruševice, klima je umjerenokontinentalna.
Historija
U predrimsko doba i za vrijeme vladavine Rimske Imperije u dolini Vrbanje, maslovarski kraj je dijelio sudbinu administrativnog centra u Kotora. Slijedom historijskih promjena u Bosni, slijedi vladavina: Bosanske banovine (1137−1377. pa Kraljevine Bosne 1377−1463., sve do pada Bosne pod upravu Osmanlija i Austrougara; zatim dolaze Kraljevine SHS i Kraljevine Jugoslavije. Od 1941. do 1943. (Drugog zasjedanja AVNOJ-a), Maslovare su bile priključene u Nezavisnu državu Hrvatsku, a nakon toga su u SFRJ i SR Bosni i Hercegovini, sve do 1992. Od tada, do Dejtonskog sporazuma (1995.) su u Republici Bosni i Hercegovini, a zatim u bosanskobercegovačkom entitetu Republika Srpska.
Od 20. jula 1244., ovo područje bilo u sastavu Donjih Kraja, integralnog dijela Bosanske banovine (župa Vrbanja), koji su, tokom vremena, preimenovani u Bosanska Krajina.
Tokom Drugog svjetskog rata, Maslovare su bile snažno partizansko uporište, ali je u okolnim selima bio snažniji četnički pokret. Zato su ovo mjesto naizmjenično kontrolirali partizani i četnici, sve do oslobođenja 1945.
Jedna od ilustracija je svjedočenje jednog od učesnika tih zbivanja.
Legende o imenu
Naziv Maslovara je (navodno) nastao spajanjem riječi maslo i vāre (od vāriti). Prema jednom predanju, cijeli kraj je bio poznat po uzgoju svinja i topljenju (vārenju) masti. Druga verzija polazi od činjenice da se od davnina na Borju i Uzlomcu masovno uzgajaju ovčija stada. Od prikupljenog mlijeka su se, između ostalog, spravljli kajmak i maslo i varili u kotlovima. Legenda govori da su čobani jedan kotao pretrpali, prilegli pa umorni zaspali. Kotao se prevrnuo, a maslo poteklo niz padinu, sve do doline (Kruševice). Tu nastade naselje Maslovare.
Velika sela
Velika sela su naseljeno mjesto u sastavu općine Črnomelj, regija Jugoistočna Slovenija, Slovenija.
Historija
Do teritorijalne reorganizacije u Sloveniji nalazila su se u sastavu stare općine Črnomelj.
Stanovništvo
Na popisu stanovništva 2011. godine, Velika sela su imala 21 stanovnika.
Napomena: ''U 1955. nastalo podjelom bivšeg naselja Sela na naselja Mala sela i Velika sela. U 2012. izvršena je manja razmjena teritorija između naselja Adlešiči, Dolenjci, Jankoviči i Velika sela.''
Gödelove teoreme nepotpunosti
Gödelove teoreme nepotpunosti su dvije teoreme matematičke logike koje uspostavljaju inherentno ograničenje svih trivialnih aksiomatičnih sistema koji dozvoljavaju aritmetiku. Ove teoreme, koje je dokazao Kurt Gödel 1931. godine, su obje važne u matematičkoj logici i u filozofiji matematike. Ove teoreme su široko prihvaćene, doduše ne i univerzalno, interpretirane kao pokaz da je Hilbertov program pronalaska kompletnog i konzistentog seta aksioma za cijelu matematiku, nemoguć.
Ove teoreme predstavljaju jedan od vrhunaca matematičke i logičke misli dvadesetog vijeka, a Gödel se smatra jednim od najvećih mislilaca čovječanstva.
Ratna mornarica Albanije
Ratna mornarica Albanije je grana Oružanih snaga Albanije. Ime joj je promijenjeno 2010. do kada je nosila naziv Albanske pomorske odbrambene snage, sjedište ratne mornarice je u Draču, a pored Drača koristi se i pomorska baza u Vlori. Brodovlje albanske ratne mornarice je uglavnom patrolnog tipa donirano od strane Italije, SAD-a. Sovjetsko i kinesko ratno brodovlje je u uglavnom izbačeno iz upotrebe i razrezano.
Historija
Do 1996. albanska ratna mornarica je imala u upotrebi 145 brodova u službi, od toga je bilo 45 brzih torpednih čamaca Type kineske proizvodnje koji su bili naoružani sa dva ili četiri torpeda kalibra 533 mm. Mornarica je koristila četiri konvencionalne podmornice sovjetske proizvodnje klase Whiskey koje su bile u operativnoj upotrebi do 1998. godine.
Spužva Bob Skockani
Spužva Bob Skockani, također Sunđer Bob Kockalone, američka je animirana humoristična televizijska serija koju je napravio učitelj okeanografije i animator Stephen Hillenburg za Nickelodeon. Radnja serije je o pustolovinama i nezgodama naslovnog lika i njegovih prijatelja u gradu pod vodom Bikini Doline. Peta je američka animirana serija u svijetu po trajanju emitiranja, a zbog svoje popularnosti postala je medijska franšiza. Najpopularnija je Nickelodeonova serija, kao i najčešće distributirana imovina ViacomCBS Networks Internationala. Licencirani proizvodi serije zaradili su Nickelodeonu više od 13 milijardi dolara.
Mnoge ideje serije nastale su u neobjavljenoj knjizi The Intertidal Zone, koju je Stephen Hillenburg napravio za svoje studente kako bi ih podučavao o podvodnom životu. Počeo je razvijati Spužvu Boba Skockanog u seriju 1996. nakon završetka serije Rocko's Modern Life. Godine 1997. napravljen je sedmominutni pilot za Nickelodeon. Uloga Spužve Boba bila je ponuđena Tomu Kennyju, koji je radio sa Stephenom na RML-u. Prvobitno ime Spužve Boba bilo je SpongeBoy, a ime serije bilo je SpongeBoy Ahoy!, ali su oba imena već bila zaštićena autorskim pravima.
Nakon što je Nickelodeon prikazao seriju na Kids' Choice Awards 1999, pilot serije bio je emitiran 1. maja. Serija se službeno počela emitirati 17. jula 1999. Od tada je postala veoma popularna širom svijeta. U kinima je 19. novembra 2004. bio objavljen istoimeni dugometražni film o seriji. Nakon njega su izašla još dva dugometražna filma – Spužva na suhom (6. februara 2015) i Spužva u bijegu (14. augusta 2020, dijelovi ovog filma služe kao prethodnik serije). Trinaesta sezona bila je odobrena 17. jula 2019, a počela se emitirati u oktobru 2020. Sve prethodne sezone dostupne su na usluzi Paramount+ od 30. jula 2020.
Serija je osvojila mnogo nagrada, uključujući: šest nagrada Annie, osam nagrada Golden Reel, četiri Emmyja, osamnaest nagrada Kids' Choice Awards i dvije nagrade BAFTA po izboru djece. Brodvejski mjuzikl o seriji koji su kritičari pohvalili bio je napravljen 2017. U martu 2021. objavljena je 3D serija o djetinjstvima glavnih likova Kamp Koral: SpongeBob's Under Years na usluzi Paramount+. The Patrick Star Show, serija o liku Patrika Zvijezde, premijerno je prikazana na Nickelodeonu 9. jula 2021. Trenutno je u razvoju spin-off serija o liku Kalamarka Pipkavca bez naslova, kao i film o Luni Frnjau.
Mjesto radnje
lijevo|mini|[[Atol Bikini, koralni greben na Tihom okeanu. Bikini Dolina, fiktivno mjesto radnje serije, nalazi se ispod Bikinija. |233x233px]] Ispod pravog atola Bikini, koralnog grebena na Pacifiku, nalazi se fiktivno mjesto radnje: Bikini Dolina. Stanovnici Bikini Doline su većinom šarene ribe koje žive u zgradama od boca ili lijevaka s brodova. Likovi serije voze se u "brodomobilima" (brodovima s točkovima, ). Ostale fiktivne lokacije su: ulica Ljuštura, gdje žive tri najvažnija lika serije – Spužva Bob Skockani (spužva), Kalamarko Pipkavac (hobotnica) i Patrik Zvijezda (morska zvijezda); Rakova poslastica – najpoznatiji podvodni restoran u kojem rade Spužva Bob i Kalamarko, i posjeduje ga pohlepni Gdin. Kliještić; Prijateljska kantica  – restoran preko puta Rakove poslastice gdje niko ne ide zbog odvratne hrane. Posjeduju ju Plankton, Kliještićev bivši najbolji prijatelj i danas najgori neprijatelj, i njegova računarska žena Karla; Škola brodarenja Gđe. Pufnić koju pohađa Spužva Bob, koji nikako ne uspijeva dobiti svoju dozvolu za vožnju broda, zbog čega ga Gđa. Pufnić mrzi; Kupola s drvetom, dom Spužva Bobove najbolje prijateljice Lune – vjeverice iz Teksasa koja nosi kacigu za zrak; starački dom  gdje žive superjunaci Čovjek Sirena i Dječak Školjka; livada morske trave zvana Polje meduza  gdje se Spužva Bob i Patrik vole igrati; i Mulj laguna,  pješčana plaža gdje ribe i ostali mogu plivati u mulju.
Tokom produkcije pilotne epizode ekipa je trebala smisliti mjesta koja su se mogla često koristiti i pojaviti se u više epizoda, kao što su kuća Spužve Boba i Rakova poslastica. Ideja serije bila je da okruženje bude pomorsko, pa su iskorištena mnogu užad, daske, točkovi brodova, mreže, sidra, bojleri i zakovice da stvore mjesto radnje. Između scena se pojavljuju mjehurići i čuje se zvuk duboke tekuće vode da se naglasi podvodna tema.
U seriji se također pojavljuju "nebeski cvjetovi". Kenny Pittenger, dizajner pozadina, objasnio je da su "kao oblaci, ali nisu stvarno oblaci jer se radnja serije odvija pod vodom. Zbog utjecaja tikija na emisiju, slikari u pozadini koriste puno šablona." mini|Kostimi Patrika Zvijezde i Spužve Boba (s lijeva na desno)
Izvršni producenti i rukovodstvo
Kad je film bio dovršen, Hilleburg je htio da serija završi, da ne bi "preskočila ajkulu", ali je Nickelodeon htio više epizoda. Hilleburg je odlučio da bi Paul Tibbitt, ko je do tada bio scenarist, režiser i umjetnik na knjigama snimanja, bio dobar glavni producent za nove sezone. Hillenburgu je Tibbitt bio jedan od omiljenih članova ekipe, i "stvarno mu je vjerovao".
Dana 13. decembra 2014, bilo je najavljeno da se Hillenburg vratio seriji s nepotvrđenom ulogom. Dana 26. novembra 2018. je, s 57 godina, Stephen Hillenburg umro zbog komplikacija s amiotrofičnom lateralnom sklerozom (ALS-om), kojom je bio dijagnosticiran u martu 2017. Nickelodeon je potvrdio da će serija nastaviti nakon njegove smrti. U februaru 2019, predsjednik Nickelodeona Brian Robbins, zakleo se da će serija trajati do samog kraja života kanala.
Od devete sezone su glavni producenti serije Vincent Waller i Marc Ceccarelli, bivši scenaristi i režiseri knjiga snimanja.
Pisanje
Scenarist i redatelj knjiga snimanja Luke Brookshier tvrdi da je proces pisanja scenarija za Spužvu Boba "drugačiji od drugih serija". Za razliku od serijinih vršnjaka, Spužva Bob Skockani nema napisane scenarije. Umjesto toga, priču razvija tim pet pisaca premise i šeme. Tim redatelja knjiga snimanja tada dobije šemu od dvije stranice, koji daju cjeloviti grubi nacrt scenarija. Jedna od metoda koja je često bila u upotrebi tokom stvaranja knjiga snimanja bila je korištenje ljepljivih listića. Šale i mnogo dijaloga dodaje se u ovoj fazi. Brookshier poređuje ovaj proces s metodom pravljenja crtića "u ranim danima animacije".
Odluku o korištenju skica umjesto scenarija donio je Hillenburg rano u razvoju serije. Serija Rocko's Modern Life također je koristila knjige snimanja, i Hilleburg je, nakon rada na toj seriji, mislio da bi korištenje knjiga snimanja bila dobra ideja – iako ga je Nickelodeon zamolio da koristi scenarije. Jedna od scenaristica, Merriwether Williams, objasnila je da bi ona i Mr. Lawrence napisali šemu za epizodu, i dovršili ju do 16:00 sati.
Scenaristi koristili su iskustva iz svojih života dok su smišljali ideje za epizode. Na primjer, epizodu "Sailor Mouth", u kojoj Spužva Bob i Patrik nauče psovati, inspiriralo je iskustvo iz djetinjstva scenarista Dereka Drymona. Drymona je često kažnjavala majka kad je govorio riječ fuck pred njom. Objasnio je: "Scena gdje Patrik trči ka Gdinu. Kliještiću da mu kaže da Spužva Bob psuje, dok je Spužva Bob iza njega, identična je onome šta se dogodilo u pravom životu". Kraj epizode, gdje Gdin. Kliještić psuje više od Patrika i Spužva Boba, inspirirala je činjenica da je Drymonova majka "zapravo također puno psovala". Epizoda "The Secret Box" (u kojoj Patrik skriva kutiju tajni od Spužva Boba) također dolazi iz Drymonovog djetinjstva. Hillenburg je objasnio: "Derek je imao tajnu kutiju kad je bio dijete, i nama je rekao o njoj. Htjeli smo mu se narugati i iskoristiti tu ideju."
Sve epizode, osim specijala, podijeljene su u dva segmenta od 11 minuta i emitirane zajedno. Hillenburg je objasnio: "Nikad nisam htio napraviti seriju u kojoj epizode traju pola sata" i "htio sam da epizode traju koliko trebaju".
Animacija
Oko 50 ljudi rade zajedno da naprave epizodu serije. Tokom njenog trajanja, seriju je producirao Nickelodeon Animation Studio, čije je sjedište u Burbanku (Kalifornija). Animaciju dovršava studio Rough Draft Studios, koji se nalazi u Južnoj Koreji. Ekipa u Kaliforniji dovršava knjige snimanja, i ekipa u Južnoj Koreji ih koristi kao šablone. Ta grupa animira svaku scenu rućno, oboje svaki cel na računaru i oboje pozadine. Epizode se dovrše u Kaliforniji, gdje se dodaje muzika i obavlja uređivanje.
Prva sezona koristila je cel-animaciju. Godinu dana nakon se počela koristiti digitalna tinta i boja. Godine 2009. je izvršni producent Paul Tibbitt rekao: "Prva sezona serija bila je napravljena staromodnim načinom, celima, i svaki je cel trebao biti djelomično obojen, ostavljen da se osuši, te se na njego dodalo još nekoliko boja. Još uvijek je težak dio pravljenja serije, ali novi način omogučava brže ispravljanje grešaka".
Godine 2008. je ekipa zamijenila bojice sa Cintiqama Wacoma da crtaju. Polusatni specijal iz pete sezone, Napast zapada, bila je prva epizoda za koju je ekipa koristila ovu metodu. Dizajner pozadina serije Kenny Pittenger rekao je da je "jedina razlika između crtanja danas i crtanja prije jest da se bojice i papir ne koristi od pete sezone". Zbog Wacomovih Cintiqa su animatori mogli crtati na ekranima računara i automatski popravljati greške. Pittenger je rekao: "Mnoge moje kolege ih ne vole koristiti, ali meni se sviđaju."
Od 2004. je ekipa sarađivala s animacijskim studijom Screen Novelties za posebne epizode gdje se koristi stop-motion animacija. Studio je napravio kratku scenu animiranu glinom za kraj prvog filma. Godine 2009. je studio napravio posebnu uvodnu špicu za specijal desete godišnjice serije. Studio je također animirao groznoh snježnog mekušca, antagonista specijala Smrznute face iz osme sezone, koji izgleda kao ogromna hobotnica. Portal Animation World Network, u njihovom članku o stop-motion animaciji u seriji, objavili su da je ekipa serije "oduvijek imala planove napraviti veči projekt sa studijom". Ovaj veči projekt nastao je 2011, u božićnom specijalu animiran samo u stop-motionu, imena Kako je Spužva Bob spasio Božić. Setovi specijala bili su napravljeni neuobičajenim materijalima, kao npr. soda bikarbona, gliter, komadiči drveća i žitarice. Godine 2013. je studio Screen Novelties bio je nominiran za dvije nagrade Annie, i osvojio jednu na tridesetoj dodjeli nagrada. Također je bio nominiran za nagradu Golden Reel i na međunarodnom festivalu animiranih filmova Annecy. Za film Spužva na suhom je tim napravio lutku delfina imena Mjehurić kojem glas daje Matt Berry. Lik Mjehurića bio je animiran stop-motionom i tradicionalnom animacijom. Epizoda "The Legend of Boo-Kini Bottom", iz jedanaeste sezone, također je animirana stop-motionom.
Muzika
Mark Harrison i Blaise Smith napravili su serijinu prepoznatljivu uvodnu špicu. Stephen Hillenburg i Derek Drymon napisali su tekst pjesme. Melodiju je inspirirala mornarska pjesma "Blow the Man Down". Uljana slika pirata pjeva pjesmu. Ekipa mu je dala ime "Painty". Tom Kenny, glas Spužva Boba, rekao je da je "prije nekoliko godina" sliku pronašao Stephen Hilleburg u dobrotvornoj prodavnici. Patrick Pinney Paintyju daje glas. Hilleburgove usne metnute su na lice pirata. Verzije uvodne pjesme koju pjeva Avril Lavigne je na zvučnoj podlozi prvog filma. Kad je serije bila premještena na udarni termin, bend Violent Femmes napravio je svoju verziju pjesme koja je bila iskorištena u reklamama za seriju. Steve Belfer, Hilleburgov prijatelj iz CalArtsa, pjeva odjavnu špicu. U pjesmi se čuje ukulele, po zahtjevu Hillenburga. Glavni muzički urednik i kompozitor serije je Nicolas Carr. Mnoga muzika iz prve sezone posuđena je od APM-a. Carr je rekao da su uspjeli pronači "mnogo starih i slatkih havajskih pjesama, kao i mnogo velikih, orkestriranih pjesama". Nakon prve sezone su Carr i Belfer osnovali "The Sponge Divers Orchestra", i sami prave pjesme za seriju. Carr još uvijek koristi neke pjesme APM-a, i koristi neke pjesme koje je napravio za svoju kompaniju Animation Music Inc.
Deseta godišnjica
mini|DVD s prvih 100 epizoda serije (tj. [[Spužva Bob Skockani (2. sezona)|prvih pet sezona)|lijevo|352x352piksel]]Nickelodeon je započeo slavlje serijine desete godišnjice 18. januara 2009. na filmskom festivalu Sundance te godine. Na festivalu je po prvi put ikad glasovna postava serije čitala scenarij specijala Spužva Bob protiv Velikog. Epizodi je televizijska premijera bila 17. aprila 2009, i u njoj se pojavljuje Johnny Depp. Nickelodeon je također napravio novu robu za seriju, i stvorio veb-sajt s domenom spongebob.com (koji sad preusmjerava na Nickelodeonov sajt). "Spužva Bob i element tematike očuvanja vode" također je dodan Nickelodeonovoj pro-socijalnoj kampanji The Big Green Help. U intervjuu o serijinoj desetoj godišnjici je Tom Kenny rekao: "Ponosan sam zbog činjenice da djeca još uvijek jako vole seriju i misle o njoj ... Željno iščekuju nove epizode. Ljudi koji su bili mala djeca kad je započela prije 10 godina još uvijek je gledaju i vole ju, i misle da je smiješna. To je čaša ljubavi za mene."
Jednosatnom dokumentarcu o seriji (Square Roots: The Story of SpongeBob SquarePants) bila je premijera na kanalu VH1 tri noći prije godišnjice. Film su napravili Patrick Creadon i Christine O'Malley, nakon njihovog filma o financijskim problemima SAD-a. Creadon je rekao da je bio "spreman napraviti nešto zabavnije" nakon što je "dvi godine proučavao financijsko zdravlje SAD-a", i da su on i Christine mislili da je dokumentarac o Spužva Bobu bila savršena ideja. U petak, 17. jula 2009. je Nickelodeon službeno započeo godišnjicu serije, s televizijskim maratonom imena "The Ultimate SpongeBob SpongeBash Weekend" koji je trajao 50 sati. Započeo je s novom epizodom imena "To SquarePants or Not To SquarePants". Subota nakon je započela s 10 najboljih epizoda po izboru obožavatelja, i s dugometražnim filmom. Te nedjelje je maraton završio s deset najboljih epizoda po izboru slavnih ličnosti, i premijerom još deset novih epizoda.
Ostatak godine je Nickelodeon također posvetio serijinoj godišnjici. Dana 21. jula je bio objavljen DVD s 8 epizoda, uključujući "To SquarePants or Not To SquarePants", epizodu koja je započela maraton. Dana 22. septembra je bio objavljen set DVD-a s prvih 100 epizoda serije. Sastoji se od 14 diskova i traje 2,200 minute. Dana 6. novembra je bio objavljen dugometražni televizijski specijal imena Kocka je bačena, i emitiran je na Nickelodeonu. Narator filma je Ricky Gervais i u njemu se pojavljuju mnoge slavne ličnosti, kao: Rosario Dawson, Craig Ferguson, Will Ferrell, Tina Fey, LeBron James, P!nk, Triumph the Insult Comic Dog, i Robin Williams. Dana 10. novembra je specijal bio objavljen na DVD-u uz još četiri epizode.
Dvadeseta godišnjica
Dana 11. februara 2019. je Nickelodeon najavio početak slavlja serijine dvadesete godišnjice. Godišnjica bi se sastojala od serije slavlja imena "Best Year Ever". Za godišnjicu je Pantone stvorili su nijanse boja "Spužva Bob žuta" i "Patrik Zvijezda ružičasta" koje je Nickelodeon mogao koristiti. Nickelodeon je angažirao Romera Britta, Jona Burgermana i filipinsku grupu umjetnika Secret Fresh da naprave slike s temom serije. Njihove slike bi se kasnije iskoristile u reklamnim materijalima. Dana 12. februara je Cynthia Rowley predstavila mokro odijelo s temom serije tokom njujorške modne sedmice. Dizajnerica Marlou Breuls je jedan mjesec kasnije predstavila kolekciju s temom serije na tokom amsterdamske modne sedmice. Tokom ljeta je Nike, u saradnji s košarkašem Kyrie Irving, objavio cipele, dodatke i odjeću s temom serije. HipDot Studios objavili su prvu ikad kozmetičku kolekciju s temom animirane serije tog jula. Tokom godišnjice je također napravljen službeni YouTube kanal za seriju, mobilna igra i nove igračke.
Proslava je službeno započela 12. jula 2019. s premijerom dugometražnog igrano-animiranog specijala SpongeBob's Big Birthday Blowout. Nastavila je na San Diego Comic-Conu gdje su mnoge aktivnosti bile posvećene serij. Na dan Amazon Primea su DVD-i SpongeBob SquarePants: The Best 200 Episodes Ever!, SpongeBob SquarePants: The First 100 Episodes i SpongeBob SquarePants: The Next 100 Episodes bili objavljeni. Proslava je završila 14. augusta s objavom trećeg filma. mini|Nickelodeon, prvi kanal na kojem se serija emitirala
Ocjene i postignuća
Nakon samo jednog mjeseca emitiranja je serija postala najuspješnija dječija televizijska emisija prikazana subotom ujutro. Među djecom dobi 2–11 je serija imala prosječni Nielsenov rejting od 4.9, s 1.9 miliona gledaoca. Dvije godine nakon početka emitiranja se serija ustanovila kao drugi najuspješniji dječiji program Nickelodeona, nakon Rugratsa. Smatra se da je serija Nickelodeonu osvojila "krunu rejtinga za serije emitirane subotom ujutro". Do četvrte je sezone serija privukla mnoge odrasle gledaoce—skoro pa 40% njenih gledaoca imali su između 18 i 34 godine. Kao odgovor na uspjeh vikendom, Nickelodeon je seriji dao vremenske termine u 18:00 i 20:00, od ponedjeljka do četvrtka, kako bi povećali gledanost serije. Do kraja 2001. je Spužva Bob Skockani imao najbolje ocjene od svih dječijih serija na televiziji. Sedmično je serija imala oko petnaest miliona gledaoca, od kojih su najmanje pet miliona bili odrasli.
Oktobra 2002. je nova serija na Nickelodeonu, Čudnovili roditelji, postala druga najuspješnija dječija serija. Serija je čak postala uspješnija od Spužve Boba Skockanog—Čudnovili roditelji imali su rejting od 6.2 s više od 2.5 miliona gledaoca, dok je rejting Spužva Boba Skockanog bio 6.0 s više od 2.4 miliona gledaoca. Nickelodeon je primijetio da su Čudnovili roditelji bili uspješniji, i zato su premješteni na termin u 20:00 umjesto Spužve Boba Skockanog. U intervjuu je Cyma Zarghami, tadašnja generalna direktorica i izvršna potpredsjednica Nickelodeona, rekla: "Računamo li na činjenicu da će Čudnovili roditelji prestiči Spužva Boba? … Nadamo se. Ali je Spužva Bob previše jedinstven, ne znamo hoće li ikad biti ponovljen."
Ocjene serije su se počele pogoršavati 2012. Prosječni broj gledaoca u dobi od dvije do jedanaest godina koji su gledali Spužva Boba u bilo kojem trenutku opao je za 29% u prvom kvartalu u odnosu na godinu ranije, navodi Nielsen. John Jannarone, poslovni pisac za novine The Wall Street Journal, sugerira sa se ocjene serije smanjuju zbog njene starosti i prezasićenosti, i da je ovo razlog zašto su se ocjene drugih serija na kanalu počele pogoršavati. Medijski analitičar Todd Juenger pripisao je pad ocjena Nickelodeona izravno dostupnosti sadržaja za streaming na uslugama poput Netflixa.
Philippe Dauman, predsjednik i izvršni direktor Viacoma, proturječio je toj ideji, rekavši: "Ostvarujemo lijepe prihode od ovih pretplatnih VOD ponuda". Glasnogovornik Nickelodeona rekao je da je Spužva Bob čestu uspješan i da je i dalje najbolje ocijenjena animirana serija na svim dječijim televizijama. Dauman je za pad okrivio "neka sistemska pitanja" Nielsena, pozivajući se na opsežne set-top-box podatke koji "ni na koji način ne odražavaju" podatke Nielsena. Juenger je napomenuo da bi Spužva Bob mogao utjecati na ocjene ostalih programa Nickelodeona, jer djeca često mijenjaju kanale kako bi pronašla svoje omiljene programe, a zatim prate tu mrežu.
Dana 22. aprila 2013. je izvršni direktor Netflixa Reed Hastings objavio namjeru da ne obnavlja postojeći ugovor s Viacomom. Viacomov dogovor s Netflixom istekao je, i emisije poput Spužva Boba i Dora istražuje bile su uklonjene. Ali, sezone 5, 6, 7 i 8 dostupne su na kanadskoj verziji Netflixa. Dana 4. juna 2013. je Viacom najavio višegodišnji ugovor o licenciranju koji će svoje programe, poput Spužva Boba i Doru istražuje, premjestiti na Amazon, najvećeg konkurenta Netflixa. Amazon se složio da Viacomu plati više od 200 miliona dolara za licencu, što je njihova najveća transakcija streaming pretplate ikad.
Spužva Bob Skockani jedna je od najdugovječnijih serija na Nickelodeonu. Postala je serija s najviše epizoda tokom svoje osme sezone, nadmašivši 172 epizode Rugratsa. Uz još 26 epizoda u devetoj sezoni, broj produciranih epizoda se digao na 204. U izjavi je Brown Johnson, predsjednik animacije Nickelodeona, rekao: "Uspjeh Spužve Boba u preko 200 epizoda dokaz je vizije, komičnog senzibiliteta i dinamičnih, simpatičnih likova kreatora Stephena Hillenburga. Serija se sada pridružuje klubu savremenih klasičnih Nicktoonsa koji su dostigli ovu mjeru, pa smo nevjerovatno ponosni."
Kritike
Spužva Bob Skockani je jedna od najcjenjenijih serija s Nickelodeona ikad. Kritičari su pohvalili njenu privlačnost ljudim raznih uzrasta, i serija je osvojila mnoge nagrade i nominacije. James Poniewozik je, za časopis Time, opisao naslovnog junaka kao "anti-Barta Simpsona, temperamentno i fizički: glava mu je jednako četvrtasta i uredna kako je Bartova tršava, i on ima ličnost kojoj se može prilagoditi—savjestan, optimističan i slijep prema lošim stvarima u svijetu i onima oko njega." Novinarka Laura Fries je, u recenziji serije za časopis Variety, opisala crtić kao: "promišljen i inventivan, o beznadno optimističnoj i elastičnoj morskoj spužvi ... Lišen dvosmislenosti današnjih animiranih TV-emisija, ovo je čisto dječja stvar … Međutim, to ne znači da je Spužva Bob jednostavan ili čak maloljetan. Šarmantan je i hirovit, ali dovoljno pametan da privuče i tinejdžere i djecu starijeg uzrasta." Joyce Millman, kritičarka za The New York Times, rekla je da je Spužva Bob "pametan bez da je neprobojna za mlade gledatelje i glupa bez da dosađuje odraslima. To je najšarmantniji crtić na televiziji i jedan od najčudnijih. A također je dobra, čista zabava, koja ima smisla jer se ipak radi o spužvi. […] Njegovo neumoljivo raspoloženje bilo bi iritantno da nije tako simpatičan i da mu je svijet tako čudan … Poput serije Pee-wee's Playhouse, Spužva Bob radosno pleše na tankoj liniji između djetinjstva i zrelosti, bezobzirnosti i logora, iskrivljenog i slatkog." Robert Thompson, profesor komunikacija i direktor Centra za proučavanje popularne televizije na Univerzitetu Syracuse, rekao je za Los Angeles Times: "U isto vrijeme je kao vremeplov koji vodi roditelje nazad u djetinjstvo, i moderan." Televizijski kritičari Alan Sepinwall i Matt Zoller Seitz proglasili su Spužvu Boba Skockanog 22. najboljom američkom TV-serijom u knjizi TV (The Book). U intervjuu iz 2007. je Barack Obama, 44. predsjednik SAD-a, rekao da mu je Spužva Bob omiljeni televizijski lik, i da voli gledati seriju sa kćerkama.
Nasljeđe
mini|Voštani kip Spužve Boba ([[National Wax Museum Plus, Dublin, Irska)|lijevo]]U julu 2009. godine je muzej voštanih figura Madame Tussauds u New Yorku napravio je voštanu skulpturu Spužve Boba za proslavu desete godišnjice serije. Spužva Bob je postao prvi animirani lik isklesan u potpunosti od voska. U maju 2011. je nova vrsta gljiva, Spongiforma squarepantsii, bila opisana i nazvana po naslovnom liku serije.
Lik je također postao trend na egipatskom trgu Tahrir. Spužva Bob je postao modni fenomen nakon protesta iz 2011. Fenomen je doveo do stvaranja projekta na Tumblru imena "Spužva Bob na Nilu". Projekt su osnovali američki studenti Andrew Leber i Elisabeth Jaquette i pokušava dokumentirati svaku pojavu Spužva Boba u Egiptu. Sherief Elkeshta je fenomen citirao u eseju o neskladnom stanju politike u Egiptu u nezavisnom mjesečnom listu pod imenom Midan Masr. Napisao je, "Zašto on [Spužva Bob] barem ne drži Molotovljev koktel? Ili podiže šaku?" Fenomen se proširio čak i do Libije, gdje je fotografiran libijski pobunjenik u haljini Spužva Boba slaveći revoluciju. Iako su The Guardian i Vice utvrdili da taj trend nema malo ili nimalo političkog značaja, poduzete su predsjedničke kampanje za Spužva Boba u Egiptu i Siriji kao "šala".
Dana 13. februara 2013. je video u kojem ruska vojska pjeva uvodnu pjesmu serije bio objavljena na YouTube. Prema veb-sajtu koji je objavio video, ovo je jedna od "najpopularnijih pjesama za marširanje" u ruskoj vojsci. Video je u prvoj sedmici prikupio gotovo 50 hiljadu pregleda.
Nakon Hillenburgove smrti u novembru 2018. godine, više od 1,2 miliona obožavaoca potpisalo je peticiju za NFL da se pjesma "Sweet Victory" iz popularne epizode 2. sezone "Band Geeks" izvodi u njegovu čast na poluvremenu Super Bowla LIII. Twitter račun Atlantinog stadiona Mercedes-Benz, mjesto održavanja emisije, objavio je u decembru GIF od Spužva Boba koji pleše uz "Band Geeks". Maroon 5, grupa koja je nastupala na utakmici, uključila je kratki isječak Spužve Boba u pretpregledni video, navodeći obožavaoce da vjeruju da će pjesma biti izvedena. Početak pjesme služio je kao prelazak u set umjetnika Travisa Scotta, što je mnoge obožavatelje ostavilo razočaranima. Kao odgovor na razočaranje obožavatelja, Dallas Starsi iz National Hockey Leaguea pokazale su isječak pune pjesme "Sweet Victory" tokom utakmice u areni American Airlines Center.
Kontroverze
Godine 2005. je evangelička grupa u SAD-u napala internetski video koji je prikazivao isječke iz Spužve Boba Skockanog i drugih dječjih emisija postavljenih uz pjesmu "We Are Family" grupe Sister Sledge radi promocije različitosti i tolerancije. Smatrali su da se Spužva Bob koristio za "zagovaranje homoseksualnosti". James Dobson iz organizacije Focus on the Family optužio je video za promociju homoseksualnosti jer ga je sponzorirala grupa za toleranciju. Incident je pokrenuo pitanja o istinitoj seksualnosti Spužve Boba. Iako je lik postao popularan među homoseksualnim gledaocima, tvorac serije Stephen Hillenburg već je prije tri godine porekao njegovu homoseksualnost, pojasnivši u to vrijeme da je smatrao da je lik "pomalo aseksualan". Nakon Dobsonovih komentara, Hillenburg je potvrdio svoj stav, rekavši da seksualne sklonosti ne igraju ulogu u onome što oni "pokušavaju učiniti" sa serijom. Tom Kenny i drugi članovi produkcije bili su izbezumljeni što se problem pojavio. Nakon kontroverze je John H. Thomas, generalni ministar i predsjednik Ujedinjene Crkve Kristove, rekao da će pozdraviti Spužva Boba u svom ministarstvu. Rekavši: "Isus nije odbijao ljude. Nećemo ni mi."
Teoretičar queera Jeffery P. Dennis, autor članka u časopisu "Queertoons", tvrdio je da Spužva Bob i Luna nisu romantično zaljubljeni, ali je dodao da vjeruje da su Spužva Bob i Patrik "upareni s vjerojatno erotskim intenzitetom". Njegov članak objavio je časopis Journal of Popular Film & Television u članku imena "The Same Thing We Do Every Night: Signifying Same-Sex Desire in Television Cartoons". Martin Goodman iz časopisa Animation World Magazine Dennisove komentare u vezi sa Spužva Bobom i Patrikom nazvao je "zanimljivima". Ukrajinski veb-sajt imena Porodica pod zaštitom Svete Djevice, koji je The Wall Street Journal opisao kao "rubnu katoličku" grupu, kritizirao jeseriju zbog navodnog "reklamiranja homoseksualnosti". Grupa je tražila da se serija zabrani, zajedno s nekoliko drugih popularnih dječjih svojstava. Nacionalna stručna komisija Ukrajine za zaštitu javnog morala počela je razmatrati slučaj u augustu 2012. Pitanja o seksualnosti Spužva Boba pojavila su se ponovo 2020. nakon što je Nickelodeonova zvanični Twitter stranica objavila sliku lika u duginim bojama s tekstom koji slavi LGBTQ+ zajednicu i njene saveznike tokom Mjeseca ponosa. Iako se u toj objavi nisu navodile bilo kakve seksualne orijentacije Spužva Boba, brojni su korisnici odgovorili na društvenim mrežama, tvrdeći da već sumnjaju da je možda homoseksualac ili ponovo potvrđujući Hillenburgov opis aseksualnosti.
U aprilu 2009, Burger King objavio je reklamu na temu serija u kojoj je prikazana parodija na pjesmu Sir Mix-a-Lota "Baby Got Back". Kampanja za djetinjstvo bez komercijalnosti protestirala je protiv reklame zbog toga što je bila seksistička i neprimjereno seksualna, posebno uzimajući u obzir da baza obožavatelja serije uključuje malu djecu. U službenim izjavama koje su objavili Burger King i Nickelodeon, obje kompanije tvrde da je kampanja usmjerena na roditelje. Studija iz 2011. godine, provedena na Univerzitetu Virginije, objavljena u časopisu Pediatrics, sugerira da je dopuštanje djeci predškolske dobi da gledaju seriju prouzrokovalo kratkoročne poremećaje u mentalnoj funkciji i rasponu pažnje zbog čestih promjena snimaka, u poređenju s kontrolnim grupama koje su gledale Oblutka i crtale slike. Izvršni direktor Nickelodeona odgovorio je u intervjuu da serija nije bila namijenjena publici te dobi i da je studija koristila "sumnjivu metodologiju i nije mogla pružiti osnovu za bilo kakve valjane nalaze kojima roditelji mogu vjerovati". Godine 2014. je ministar obrazovanja Kazahstana, Zabira Orazalijeva, emisiju smatrala previše nasilnom za djecu, nazivajući naslovnog lika "samozatajnim huliganom" koji "redovno nanosi nasilje drugima u svojoj zajednici i čini se da uživa u onome što radi".
Nekoliko epizoda serije također su bile predmet kontroverze. U izvještaju pod naslovom "Vukovi u ovčjoj odjeći", koji dokumentira porast potencijalno nasilnog, nepristojnog i seksualnog sadržaja u dječjim programima, organizacija Parents Television Council, zaštitarska medijska grupa, tvrdi da je epizoda "Sailor Mouth" iz druge sezone implicitni pokušaj promocije i satire upotrebe vulgarnih riječi među djecom. Specijal Spužva Bob na zadnjoj liniji obrane, i epizoda "Selling Out" bili su kritizirani zbog promicanja ekološke svjesti i političke lijevice zbog njihovog negativnog prikazivanja velikih biznisa. Specijal iz 9. sezone, Spužva Bob, otpušten si!, izazvao je široku kontroverzu i pokrenuo političku raspravu oko prikazivanja nezaposlenosti.
ViacomCBS je povukao epizodu iz 3. sezone, "Mid-Life Crustacean", koja je prvi put emitirana 2003. godine, vjerovatno zbog kraja u kojem Spužva Bob, Patrik i gdin. Kliještić učestvuju u raciji gaćica. "Utvrdili smo da neki elementi priče nisu prikladni za djecu", izjavio je predstavnik Nickelodeona. Kasnija epizoda "Kwarantined Krab", iz 12. sezone, također je postala nedostupna zbog sličnosti s pandemijom COVID-a 19.
Streaming
Prvobitno je serija bila dostupna na Netflixu. Međutim, serija je uklonjena 2013. jer njihov ugovor s Viacomom nije bio obnovljen. Serija je također bila dostupna za streaming na usluzi Hulu počevši od 2012. dok nije bila uklonjena 2016. Serija je kasnije postala dostupna na usluzi Prime Video 2013. nakon što je Netflixov ugovor okončan. Kao dio plana rebrandinga usluge Paramount+, serija se pridružila toj usluzi uz ostale serije ViacomCBS-a 30. jula 2020.
Trenutno je prvih 6 sezona dostupno za streaming na usluzi Prime Video, a prvih 12 sezona putem usluge Paramount+. Na Netflixu je serija dostupna, ali samo u Kanadi. Sezone 8, 9 i 10 dostupne su na usluzi HBO Go.
Muzika
Objavljene su tri zvučne podloge s muzikom iz serije (SpongeBob SquarePants: Original Theme Highlights (2001), SpongeBob's Greatest Hits (2009), i SpongeBob SquarePants: The Yellow Album (2005)). Original Theme Highlights bio je na 171. mjestu na ljestvici Billboard 200. Na istoj ljestvici je Spongebob's Greatest Hits bio 122. mjesto. Nekoliko pjesama je snimljeno u svrhu izdanja jednog singla ili albuma, i nisu bile u seriji. Pjesma "My Tidy Whities" koju su napisali Tom Kenny i Andy Paley objavljena je samo na albumu The Best Day Ever (2006). Kennyjeva inspiracija za pjesmu bio je "humor u donjem rublju", rekavši: "Humor donjeg rublja uvijek je siguran nasmijač s djecom ... Samo vidjeti lika toliko neobičnog koji nosi zaista prozaično, normalno, Kmart-sko donje rublje od tri paketa smiješan je crtež ... Mislili smo da je smiješno napraviti zaista bujnu, lijepu ljubavnu pjesmu za njegovo donje rublje ". Zvučna podloga za film (imena The SpongeBob SquarePants Movie – Music from the Movie and More...) bila je objavljena u novembru 2004. Razni izvođači, uključujući The Flaming Lips, Wilco, Ween, Motörhead, The Shins i Avril Lavigne doprinijeli su zvučnoj podlozi koja je dosegla 76. mjesto na ljestvici Billboard 200.
Atrakcije
lijevo|mini|Video vožnje Spongebob Squarepants Rock Bottom Plunge Vožnja i animirani film imena SpongeBob SquarePants 4-D bila je uvedena u zabavne parkove Six Flags Over Texas i Flamingo Land Resort, kao i u akvarij Shedd Aquarium. U vožnji je prava voda i mjehurići, i mnogo senzornih dodataka. Godine 2012. se Nickelodeon ponovo udružio s kompanijama SimEx-Iwerks Entertainment i Super 78 kako bi proizveli vožnju SpongeBob SquarePants 4-D: The Great Jelly Rescue. Atrakcija je bila uvedena u akvarij Mystic Aquarium 2013. Također je uvedena u odmaralište Nickelodeon Suites Orlando (Orlando, Florida). Sedmominutni film prati Spužva Boba, Patrika i Lunu, na pustolovini da zaustave Planktona, koji napada Polje meduza.
U trgovačkom centru Mall of America nalazi se tematski park Nickelodeona. Jedna od vožnja je tobogan smrti imena Spongebob Squarepants Rock Bottom Plunge koji je napravila njemačka kompanija Gerstlauer. Tobogan smrti bio je otvoren 15. marta 2008.
Dana 23. maja 2015, na Moody Gardensu u Teksasu, otvoren je interaktivni 3D show imena SpongeBob SubPants Adventure. John Zendt, predsjednik i izvršni direktor Moody Gardensa, rekao je da se u showu "posjetioci mogu družiti s likovima Nickelodeona na digitalnoj pozornici, kako nikad prije nisu mogli."